*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*25. számú előterjesztés*

Bátaszék Város Önkormányzata Képviselő-testületének 2018. február 14.-én,

16 órakor megtartandó ülésére

*a Bátaszékért Marketing Nkft. kérelmének megvitatása*

|  |
| --- |
| **Előterjesztő:** Csötönyi László ügyvezető**Készítette:** Csötörnyi László ügyvezető **Törvényességi ellenőrzést végezte:**  Takácsné Gehring Mária aljegyző **Tárgyalja:**KOIS Bizottság: 2018. 02. 12. PG Bizottság: 2018. 02. 13.Felügyelő Bizottság: |

***Tisztelt Képviselő-testület!***

A Bátaszékért Marketing Nonprofit Kft. ügyvezetője fordult a képviselő-testülethez, mint az NKft. tulajdonosához azzal a kérelemmel, hogy a tavalyi év végén elmaradt számlák kifizetéséhez forrást biztosítson. Az ügyvezető levele és a kimutatás a kifizetetlen számlákról az előterjesztés melléklete. A számlákon szereplő tevékenységeket a Kft-vel kötött szerződések tartalmazzák, és mivel fizetési felszólítások érkeztek, így ezeket az elmúlt héten ki kellett már fizetni. Ez három szerződést érint, melynek módosítására javaslatot teszünk.

Kérem a tisztelt képviselő-testületet az előterjesztés támogatására, a szerződések előterjesztés szerinti módosítására.

**1. Határozati javaslat:**

**a Bátaszékért Marketing NKft.-vel megkötött közművelődési megállapodás III. módosításának jóváhagyására**

Bátaszék Város Önkormányzatának Képviselő-testülete

1. a 301/2017.(XII.14.) önk-i határozattal elfogadott és a Bátaszékért Marketing NKft.-vel kötött közművelődési megállapodás III. módosítását 2018. február 15. nappal – a határozat melléklete szerinti tartalommal – jóváhagyja;
2. felhatalmazza a város polgármesterét a megállapodás aláírására;
3. a módosítás végrehajtásához szükséges 1 289 792 Ft-ot az önkormányzat 2018. évi költségvetésében biztosítja az alábbi bontásban:
4. Közművelődés – hagyományos közösségi kulturális értékek gondozása – feladatok ellátása 1 017 416 Ft,
5. Múzeumi, kiállítási feladatok 21 540 Ft,
6. Egyéb kiadói tevékenység 250 836 Ft.

*Határidő:* 2018. február 15.

*Felelős:* Dr. Bozsolik Róbert polgármester

 (a megállapodás módosításának aláírásáért)

*Határozatról értesül:* Csötönyi László ügyvezető

 Bátaszéki KÖH pénzügyi iroda

 irattár

**2. Határozati javaslat:**

**a Bátaszékért Marketing NKft.-vel megkötött PR kommunkációs és marketing feladatok ellátására kötött vállalkozási szerződés I. módosításának jóváhagyására**

Bátaszék Város Önkormányzatának Képviselő-testülete

1. a 331/2017.(XII.13.) önk-i határozat b) pontjával elfogadott és a Bátaszékért Marketing NKft.-vel PR kommunikációs és marketing feladatok ellátására kötött vállalkozási szerződés I. módosítását 2018. február 15. nappal – a határozat melléklete szerinti tartalommal – jóváhagyja;
2. felhatalmazza a város polgármesterét a vállalkozási szerződés aláírására;
3. a módosítás végrehajtásához szükséges 645 900 Ft-ot az önkormányzat 2018. évi költségvetésében biztosítja.

*Határidő:* 2018. február 15.

*Felelős:* Dr. Bozsolik Róbert polgármester

 (a megállapodás módosításának aláírásáért)

*Határozatról értesül:* Csötönyi László ügyvezető

 Bátaszéki KÖH pénzügyi iroda

 irattár

**3. Határozati javaslat:**

**a Bátaszékért Marketing NKft.-vel a 2018. évi városi rendezvények lebonyolítására megkötött vállalkozási szerződés I. módosításának jóváhagyására**

Bátaszék Város Önkormányzatának Képviselő-testülete

1. a 331/2017.(XII.13.) önk-i határozat a) pontjával elfogadott és a Bátaszékért Marketing NKft.-vel a 2018. évi városi rendezvények lebonyolítására kötött vállalkozási szerződés I. módosítását 2018. február 15. nappal – a határozat melléklete szerinti tartalommal – jóváhagyja;
2. felhatalmazza a város polgármesterét a vállalkozási szerződés aláírására;
3. a módosítás végrehajtásához szükséges 559 448 Ft-ot az önkormányzat 2018. évi költségvetésében biztosítja.

*Határidő:* 2018. február 15.

*Felelős:* Dr. Bozsolik Róbert polgármester

 (a megállapodás módosításának aláírásáért)

*Határozatról értesül:* Csötönyi László ügyvezető

 Bátaszéki KÖH pénzügyi iroda

 irattár